Nkorɔmohwa

Wɔatwerɛ nsɛm wei ɛwɔ Asante kasa mu

Nkorɔmohwa yɛ mframa mu nnyegyeeɛ a ɛkɔ so wɔ ahome mu berɛ a obi ada. Ɛbɛtumi ayɛ bɔkɔɔ anaa ano yɛ den na ɛnyɛ anika. Sɛ obi rehwa nkorɔmo berɛ a wada a, ɛbɛtumi ayɛ nsɛnkyerɛnne anaa kɔkɔbɔ a edi kan a ɛkyerɛ sɛ wanya obstructive sleep apnea (OSA). Nhwehwɛmu kyerɛ sɛ nkorɔmohwa yɛ adeɛ baako a ɛmma nkurɔfoɔ ntumi nna.

 Dea ɛde ba 
Nkorɔmohwa yɛ biribi a ɛba berɛ a w'ano ne dada mu bɛtɛɛ no ayɛ mmerɛ. Ntini yie bɛtumi ayɛ mmerɛ ara de akɔsi sɛ ahome kwan no bɛsi, na ɛma mframa a ɛreba ntumi mma tee.  Nnoɔma a ɛdidi soɔ yi mu baako anaa deɛ ɛboro saa bɛtumi ama obi ahwa nkorɔmo:

 Sɛ obi wɔ saa yareɛ yi a, ɔbɛtumi anya afiri n'awofoɔ hɔ wɔn nnoɔma bi te sɛ, nipadua mu kɛseɛ, sigaretnom, ne nsa a nom so.
 Mene mu mmerɛyɛ a ɛma ne mu to berɛ a wada.
 Apantan a ahwan nso taa de ba ntini no. 
 Keseɛ a ɛfiri sradeɛ a ada mene mu so
 Hwene mu kwan no si a.
obstructive sleep apnea.
Nna a obi ntumi nna
Nnuru a ɛma apɔ so te, te sɛ nsa anaa nnuru foforɔ a ɛma ne mene mu ntini hodwo.
Sɛ obi da ne akyi a, ɛbɛtumi ama ne tɛkrɛma akɔ hyɛ n'anom.

 Nsunsuansoɔ A Ɛbɛtumi Aba 
Nkorɔmohwa tumi ma wɔn a wɔhwa no ne wɔn a wɔne wɔn wɔ hɔ no nyinaa nnya nna pa, da mu nna, abufuo, aniha ne natenka a ɛmfata. Wɔsan kyerɛ sɛ ɛbɛtumi ama wɔn a wɔyare no anya adwene ne asetena mu haw kɛseɛ. Afe 2008 mu nhwehwɛmu bi kyerɛ sɛ nkorɔmohwa dede a ɛboro so ne akomayareɛ ho asiane (ɛbɛyɛ +34%) ne mmubuiɛ (ɛbɛyɛ +67%). Afe 2021 mu nhwehwɛmu bi kyerɛ sɛ yareɛ a ɛma obi nya mmubuiɛ yareɛ no tumi yɛ kɛseɛ bɛyɛ 46%.

Ɛwom sɛ mpɛn pii no wɔbu no sɛ yareɛ a ɛho nhia pii deɛ, nanso ɛtɔ mmerɛ bi a wɔn a wɔhwa no bɛtumi anya asetena mu haw a emu yɛ den. Nhwehwɛmu a Armstrong ne afoforɔ yɛeɛ wɔ nnipa baanu bi ho no daa no adi sɛ sɛ wɔyɛ oprehyɛn de siesie aso a wɔhaw wɔn no a, ɛma awarefoɔ no ntam yɛ yie. Wei na Gall et al., Cartwright ne Knight ne Fitzpatrick et al.

 Ayaresa 
Wɔde nnuru afoforɔ pii nso di dwuma deboa ma nkorɔmohwa gyae. yie mu bi ne nnoɔma a wɔde di dwuma a wɔmmɔ ho dawuro te sɛ nnuru a wɔde gu hwene mu, nnuru a wɔde hyɛ hwene mu anaa deɛ wɔde hyehyɛ hwene mu, deɛ wɔde srasra hwene mu, mfidie a wɔde hyɛ wɔn anum ne mpaboa ne nkotokuo a "nkorɔmohwa aduru" ho ban, ne nnoɔma a ɛyɛ nwanwa te sɛ didgeridoo a wɔbɔ. Nnuru a wɔtɔn wɔ baabi a wɔmmɔ ho dawuru, te sɛ nnuru a ɛma nkorɔmohwa gyae. Wei bi ne nnuru bi a wɔde hyɛ nsa anaa wɔde hyɛ ntini mu.Yei mu nyinaa nni nyansahunu mu adanseɛ biara a ɛkyerɛ sɛ dea wɔreka no yɛ nokware.

 Tɛkrɛma apɔ mu tenetene 
Tɛkrɛma ho ayaresa, a ɛfa ano ne tɛkrɛma ho dwumadie ahodoɔ ho no tumi ma mpanimfoɔ a wɔanyinyin no nkorɔmohwa no so te wɔ nsɛm a wɔbisabisa wɔn ne nna ho nhwehwɛmu a wɔyɛ no mu. Wɔtee nkorɔmohwa no so ɔha mu nkyem 51%.

 Sumiiɛ akɛseɛ 
Sumii akeseɛ yɛ ɔkwan a ɛmma obi nhwa nkorɔmo kɛseɛ. Wɔayɛ sumiiɛ yi sɛ ɛmoa ti ne kɔn sɛdea ɛbɛyɛ a apantan no bɛda hɔ na akɔ anim kakra. Yie boa ma ahome akwan no mu da hɔ sɛdeɛ ɛbɛyɛ yie, na ɛno nso ma nkorɔmohwa so te kakra.

 Ɛse nnwinnadeɛ ahodoɔ 

 Ɛpidɛmiɔlogyi 
Akontaabuo a ɛfa nkorɔmohwa ho no taa yɛ akyinnyegyeɛ, nanso sɛ yɛhwɛ nkwakoraa ne mmerewa no mu a, emu bɛyɛ ɔha mu nkyem 30 na ɛhwa nkorɔmo, na ebia nnipa a wɔwɔ aman bi mu no, emu bɛyɛ ɔha mu nkyem 50 na ɛhwa nkorɔmo. Nhwehwɛmu bi a wɔyɛeɛ wɔ Amerikafoɔ 5,713 so no daa no adi sɛ mmarima 24% ne mmaa 13.8% na wɔtaa hwa nkorɔmo, na ɛkɔɔ so kɔduruu mmarima 60% ne mmaa 40% a wɔadi mfeɛ 60 kɔsi 65 so; yie kyerɛ sɛ sɛ obi nyini a, ɔtaa hwa nkorɔmo.

 Beaeɛ A Menyaa Firiiɛ